Εστάντιο Νασιονάλ ντε Μπραζίλια

To Εστάντιο Νασιονάλ ντε Μπραζίλια Μανέ Γκαρίντσα (πορτογαλικά: Estádio Nacional de Brasília Mané Garrincha) είναι ποδοσφαιρικό στάδιο που ανακαινίστηκε για να φιλοξενήσει αγώνες του Παγκοσμίου Κυπέλλου του 2014 στη Βραζιλία.

 Περιγραφή 
Με χωρητικότητα 71.412 θεατών, το Εθνικό στάδιο είναι το δεύτερο μεγαλύτερο στάδιο του Παγκοσμίου Κυπέλλου του 2014. Βρίσκεται στη Μπραζίλια, την ομοσπονδιακή πρωτεύουσα της χώρας. Χτίστηκε στη θέση του τέως Εστάντιο Μανέ Γκαρίντσα, το οποίο το 2010 κατεδαφίστηκε πλήρως εκτός από τα θεμέλια του και μέρους της κερκίδας. Το όνομα του είναι φόρος τιμής στο θρυλικό ποδοσφαιριστή Μανέ Γκαρίντσα, ο οποίος συμμετείχε στην κατάκτηση των Παγκοσμίων Κυπέλλων του 1958 και του 1962 με την Εθνική Βραζιλίας.

Προκειμένου να φτιαχτεί ένα καθαρά ποδοσφαιρικό γήπεδο στο χώρο του παλιού σταδίου πολλαπλών χρήσεων με στίβο, ο αγωνιστικός χώρος υποβαθμίστηκε και μειώθηκε σε έκταση. Το επάνω διάζωμα διατηρήθηκε αλλά το κάτω κατεδαφίστηκε προκειμένου να έρθει πιο κοντά στον αγωνιστικό χώρο. Εξωτερικά περιβάλλεται από στήλες ύψους 46 μέτρων οι οποίες προσφέρουν σκιά και στήριξη στην οροφή και τη συρόμενη στέγη της. Η οροφή περιλαμβάνει και 15700 μ2  φωτοβολταϊκών που συμβάλουν στο να είναι το πρώτο στάδιο παγκοσμίως με ενεργειακή πιστοποίηση LEED Platinum.

 Κόστος και κριτική 
Τo στάδιο χρηματοδοτήθηκε από την κυβέρνηση της Ντιστρίτο Φεντεράλ (πορτογαλικά: Distrito Federal μετάφραση: ομοσπονδιακή περιφέρεια). Το τελικό κόστος κατασκευής του σταδίου ξέφυγε σημαντικά από τον αρχικό του προϋπολογισμό των 688 εκατομμυρίων ρεάλ και υπολογίζεται πως έφθασε μέχρι και τα 1,4 δισεκατομμύρια, καθιστώντας το με διαφορά το πιο ακριβό στάδιο που κατασκευάστηκε για τη διοργάνωση. Το μέλλον του είναι αμφίβολο γιατί καμία δημοφιλής ομάδα δεν έχει την έδρα της στη Μπραζίλια και κανένας από τους μικρούς τοπικούς συλλόγους δεν έχει δεσμευθεί πως θα χρησιμοποιεί το τεράστιο στάδιο ως μόνιμη έδρα του. Οι διαχειριστές του υποστηρίζουν πως θα συντηρείται από συναυλίες και άλλες πολιτιστικές δραστηριότητες.

 Μουντιάλ 2014 

Όλοι οι αγώνες από κάτω είναι σε ώρες Βραζιλίας (UTC−3).

ΗμερομηνίαΏραΓηπεδούχοςΣκορΦιλοξενούμενηΓύροςΠροσέλευση θεατών15 Ιουνίου 201413:00 2–1 Όμιλος Ε΄ 68.35119 Ιουνίου 201413:00 2–1 Όμιλος Γ΄ 68.74823 Ιουνίου 201417:00 1–4 Όμιλος Α΄ 69.11226 Ιουνίου 201413:00 2–1 Όμιλος Ζ΄ 67.54030 Ιουνίου 201413:00 2–0 Φάση των 16 67.8825 Ιουλίου 201413:00 1–0 Προημιτελικοί 68.55112 Ιουλίου 201417:00 0–3 Μικρός τελικός 68.034

 Κόπα Αμέρικα 2021 

Όλοι οι αγώνες από κάτω είναι σε ώρες Βραζιλίας (UTC−3).

ΗμερομηνίαΏραΓηπεδούχοςΣκορΦιλοξενούμενηΓύροςΠροσέλευση θεατών13 Ιουνίου 202118:00 3–0 Όμιλος Β' (Βόρεια Ζώνη) 018 Ιουνίου 202121:00 1–0 Όμιλος A' (Νότια Ζώνη) 021 Ιουνίου 202121:00 1–0 Όμιλος A' (Νότια Ζώνη) 024 Ιουνίου 202121:00 0–2 Όμιλος A' (Νότια Ζώνη) 027 Ιουνίου 202118:00 0–1 Όμιλος Β' (Βόρεια Ζώνη) 03 Ιουλίου 202119:00 0–0 (2–4 πέν.) Προημιτελικά 06 Ιουλίου 202122:00 1–1 (3–2 πέν.) Ημιτελικά 09 Ιουλίου 202121:00 3–2 Μικρός τελικός 0

 Εικόνες 

 Σημειώσεις 

 Παραπομπές 

 Εξωτερικοί σύνδεσμοι 

 Επίσημη ιστοσελίδα
 Το στάδιο στην επίσημη ιστοσελίδα της FIFA 

Κατηγορία:Στάδια ποδοσφαίρου στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Κατηγορία:Αθλητικές εγκαταστάσεις στη Βραζιλία
Κατηγορία:Αθλητικές εγκαταστάσεις Θερινών Ολυμπιακών Αγώνων 2016